17. 6. 86 De Europæiske Fællesskabers Tidende Nr. L 161/33 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. april 1986 om ændring af den importordning, der er fastsat ved Rådets beslutning 85/648/ EØF og som anvendes i medlemsstaterne over for Den kinesiske Folkerepublik for så vidt angår forskellige landbrugsprodukter og industrivarer. (86/236/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3420/83 af 14. november 1983 om importordningerne for de varer med oprindelse i statshandelslandene, som ikke er libera- liseret på fællesskabsplan ()), særlig artikel 9, stk. 1, og ud fra følgende betragtninger : Ved Rådets beslutning 85/648/EØF (?) fastsattes de importkontingenter, som medlemsstaterne skal åbne over for statshandelslandene for 1986; Den blandede Kommission, der er nedsat ved aftalen af 21. maj 1985 ") om handelsmæssigt og økonomisk samar- bejde mellem Det europæiske økonomiske Fællesskab og Den kinesiske Folkerepublik, trådte den 6. og 7. marts 1986 sammen i Peking og anbefalede efter afslutningen af drøftelserne bl.a., at en række kontingenter for indførsel i Fællesskabet af landbrugsprodukter og industrivarer med oprindelse i Kina åbnes eller forhøjes ; en undersøgelse af de af Den blandede Kommission anbefalede foranstaltninger har vist, at de bør gennem- føres bla. under hensyn til artikel 5, stk. 2, i førnævnte () EFT nr. L 346 af 8. 12. 1983, s. 6. (?) EFT nr. L 382 af 31. 12. 1985, s. 1. (?) EFT nr. L 250 af 19. 9. 1985, s. 2. aftale mellem Det europæiske økonomiske Fællesskab og Den kinesiske Folkerepublik — VEDTAGET FØLGENDE BESLUTNING : Artikel 1 1. De vedføjede bilag erstatter de tilsvarende bilag til beslutning 85/648/EØF. 2. De indførsler, hvortil der er givet tilladelse i perioden fra den 1. januar 1986 til datoen for anvendelsen af denne beslutning med afskrivning på kontingenterne, i bilagene til beslutning 85/648/EØF, afskrives på de tilsva- rende kontingenter i bilagene. Artikel 2 Denne beslutning er rettet til medlemsstaterne. Udfærdiget i Bruxelles, den 16. april 1986. På Kommissionens vegne Willy DE CLERCQ Medlem af Kommissionen